s&p ชอบอาหารที่นี่ทุกอย่างจริงๆค่ะ ทุกเมนูที่ลองสั่งมาไม่ผิดหวัง มักกะโรนีผัดกุ้งนี่กินมาตั้งแต่เด็ก ผ่านมาเป็นสิบปี ก็รสอร่อยเหมือนเดิม ข้าวผัดอเมริกัน ก็อร่อยค่ะ น่องไก่ทอดอร่อยมากๆ หนังไก่กรอบๆ 
 ข้าวปลาแซลมอนทอดน้ำปลาก็อร่อยมาก แต่เสียดายข้าวโดนน้ำปลาเยอะไปหน่อยทำให้ข้าวเค็มไปค่ะ  ของหวานที่นี่ก็อร่อยนะคะ ชอบสั่งกล้วยไข่บวดชี กล้วยอร่อยดีค่ะ เมนูที่นี่มีให้เลือกเยอะมาก ทั้งอาหารฝรั่ง อาหารไทย อาหารญี่ปุ่น เมนูเครื่องดื่มก็เยอะมากค่ะ เป็นอีกร้านที่ไม่ผิดหวังจริงๆ มาทีไรได้กินอิ่ม ครบทุกประเภท แถมซื้อขนมปังไปทานที่บ้านต่อได้